text: Danskere til tops i blomsterkunst
  16 august 2013 kl. 12.48
  Torsdag kæmpede 20 af verdens bedste blomster-kunstnere i Odense internationale blomster-cup. Efter en nerverpirrende afgørelse torsdag aften, løb det danske hold med sejren.
  Danskerne var oppe imod kunstnere fra Tyskland, Spanien, England, Finland, Polen, Rusland, Israel, Norge og Sverige. Danskerne Bjarne Aarhus og Berit Skjøttegaard Laursen, begge fra Århus, løb med sejren efter tre vel gennemførte opgaver.
  Det er bare helt vildt stort og fantastisk. Vi troede faktisk ikke, vi havde en chance, fortalte de to blomster-kunstnere efter præmie-overrækkelsen.
  Konkurrencen er et nyt tiltag på Odense Blomsterfestival, og det er meningen, at den skal gentages hvert andet år.
  